**Foryngelseskur til ældre motorer**

LIQUI MOLY Injection-rensemiddel fjerner aflejringerne, så motoren får sin oprindelige effekt tilbage, som dengang den var ny.

**Oktober 2018 – Processen foregår umærkeligt: Med årene bliver motoreffekten stadig ringere. Brændstofforbruget øges, og det samme gør emissionerne. Årsagen er aflejringen inde i motoren, der virker hæmmende for forbrændingen. Det kan i benzinmotorer afhjælpes med LIQUI MOLYs Injection-rensemiddel.**

Benzinen forbrænder aldrig fuldstændig rent i motoren. Selv den mest effektive forbrænding efterlader mikroskopiske rester, der også sætter sig på injektorerne og hæmmer benzinindsprøjtningen. Det forringer forbrændingen en smule, så aflejringen af forbrændingsrester går lidt hurtigere, og så har vi en ond cirkel. Jo ældre motoren er, desto flere belægninger dannes der i den. Og jo dårligere benzinkvalitet, desto flere aflejringer dannes der. Vådt brænde brænder dårligt og oser. På samme måde har en motor det, hvis benzinkvaliteten er dårlig.

Det er ikke så svært at give motoren dens oprindelige effekt og brændstofforbrug tilbage. LIQUI MOLY Injection-rensemidlet fyldes ganske enkelt i tanken. Hver gang motoren kører, føres de rensende aktive stoffer med benzinen ind i indsprøjtningssystemet, hvor de løsner belægningerne. Det opløste smuds forbrændes i motoren og forlader denne sammen med udstødningsgasserne. Forbrændingskammeret bliver pænt rent igen. Ved genstridige tilsmudsninger kan det være nødvendigt at tilsætte en dosis Injection-rensemiddel ved flere optankninger i træk. Injection-rensemidlet kan også benyttes forebyggende: En dosis for hver 2000 km sørger for, at der ingen ny aflejringer dannes.

LIQUI MOLY Injection-rensemiddel er blevet testet af det tyske testinstitut Automobile Prüftechnik Landau (APL), der især har specialiseret sig i afprøvning af motorer for bilproducenter. Til at begynde med var ingeniørerne skeptiske over for, hvad additivet skulle kunne hjælpe. Men testresultaterne var overbevisende – og det i en grad, så de nu selv benytter Injection-rensemiddel til at holde deres testmotorer fri for aflejringer.

På sit tyske hjemmemarked er LIQUI MOLY førende med hensyn til additiver.

**Fotos:**

[Injektionsdyse før og efter behandling med Injection-rensemiddel.](https://www.liqui-moly.com/fileadmin/user_upload/Presse/Pressemitteilungen_DE/2018/10/Benzininjektor.jpg)

[Injection-renser](https://www.liqui-moly.com/fileadmin/user_upload/Presse/Pressemitteilungen_DE/2018/10/Injection_Cleaner_application.jpg)

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2017 en omsætning på EUR 532 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)